Minggu Palem

Minggu Palem utawi Ngahad Palem punika dinten riyaya Kristen ingkang mesthi dhawah ing dinten Minggu sadèrèngipun Paskah. Riyaya punika wonten ing sekawan Ayat, inggih punika Markus 11:1-11, Matius 21:1-11, Lukas 19:28-44 lan Yohanes 12:12-19. Riyadi punika wujud riyadi mlebetipun Yesus dhumateng kitha Yerusalem sadèrèngipun panjenenganipun dipunkisas. Mlebetipun Yesus dhumateng kitha suci utawi Yerusalem wujud prakawis ingkang mirunggan, amargi dumadosipun namung sepindhah salaminipun Yesus gesang. Pupunika sebabipun Minggu Palem dipunsebat pambuka minggu suci, ingkang fokusipun dhumateng minggu pungkasan Yesus ing kitha Yerusalem. Salebetipun liturgi Minggu Palem, umat dipunpérang ron palem lan ruwang gréja dipunpepaki ornamèn palem.Rachman, Rasid. Hari Raya Liturgi. Jakarta: BPK Gunung Mulia, 2005.

 Simbol Palem salebetipun Minggu Palem 
Ron palem inggih punika simbul saking kemenangan. Ron palem punika mbeta teges dhumateng arah simbol Kristen. Ron palem dipun-ginakaken kanggé nélakaken kamenangan martir dhumateng pati. Martir asring dipungambaraken kanthi ron palem ing antawisipun papan utawi tambahan kanggé instrumèn saking kasyahidan. Kristus kerep ugi nedahaken gegandhèngan ron palem minangka simbul kamenangan dhumateng dosa lan pati. Langkung cetha malih, prakawis punika dipunasosiasiaken kanthi kajayan-Nipun mlebet Yerusalem, (Yohanes 12:12-13).Ferguson, George. Signs & Symbols in Christian Art. New York: Oxfort University Press, 1958.

Ron palem kangungan warni ijem, ijem punika warni saking tetuwuhan lan mangsa semi. Mila simbul kamenangan saking mangsa semi ing sainggiling mangsa salju utawi kagesangan ing sainggiling pati, dados satunggiling campuran saking kuning lan biru punika ugi nglambangaken amal lan régistrasi saking pakaryan jiwa ingkang becik.

Nalika Minggu Palem, umat ngawé-awé mawi ron palem sinambi nyanyi. Perkawis punika nélakaken tumutipun umat sesarengan Yesus salebetipun arak-arakan dhumateng Yerusalem. Pupunika nélakaken tujuan ingkang badhé dipungayuh ing mangsa ingkang badhé dhateng: kitha Allah, ing pundi wonten katentreman.Sudibya, F.X. Warsito Djoko. Aneka Simbol. Jakarta Pusat: Obor, 1995.

 Gladri 

 Réferènsi 

 Pranala njaba 

 An Order of Service for Palm Sunday
 Learn how to make a cross out of palms 
 Palm Sunday (Greek Orthodox Archdiocese of Australia) 
 Palm Sunday as the terminus of the first 69 weeks  of Daniel's Prophecy of Seventy Weeks.
 Palm Sunday prophets and processions and Eucharistic controversy 
 Palm Sunday according to the Byzantine Rite Tradition
 Palm Sunday  Description of Feast and Icon (Greek Orthodox) 
 Entry of Our Lord into Jerusalem (Palm Sunday) Orthodox icon and synaxarion

Kategori:Pra-Paskah
Kategori:Dina riyaya Kristen
Kategori:Kalèndher Gréja Katulik Roma
Kategori:Istilah sajeroning Gréja Katulik Roma
Kategori:Yesus lan sajarah
Kategori:Artikel mawa basa krama